Document ID: 32005R1531

A BIZOTTSÁG 1531/2005/EK RENDELETE
(2005. szeptember 21.)
a 2005-2006-os gazdasági évre vonatkozóan a tisztítatlan gyapot becsült termelésének, valamint az irányár ebből származó ideiglenes csökkentésének megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Görögország csatlakozási okmányára és különösen annak a gyapotra vonatkozó 4. jegyzőkönyvére (1),
tekintettel a gyapotra vonatkozó termelési támogatásról szóló, 2001. május 22-i 1051/2001/EK tanácsi rendeletre (2) és különösen annak 19. cikke (2) bekezdésének első francia bekezdésére,
mivel:
(1)
A gyapotra vonatkozó termelési támogatás alkalmazását módosító, 2001. augusztus 2-i 1591/2001/EK rendelet (3) 16. cikkének (1) bekezdése előírja, hogy az 1051/2001/EK rendelet 14. cikke (3) bekezdésének első albekezdésében említett tisztítatlan gyapot becsült termelését és az irányár ebből származó ideiglenes csökkentését a szóban forgó gazdasági év szeptember 10. előtt meg kell határozni.
(2)
Az 1051/2001/EK rendelet 19. cikke (2) bekezdése előírja, hogy a becsült termelést a termés-előrejelzések figyelembevételével kell megállapítani.
(3)
Az 1051/2001/EK rendelet 14. cikke (3) bekezdése első albekezdésének megfelelően az ideiglenes irányárcsökkentés mértékét az említett rendelet 7. cikkében meghatározott rendelkezések szerint számítják, helyettesítve mindamellett a tényleges termelést a 15 %-kal növelt becsült termeléssel.
(4)
Az e rendeletben előírt intézkedések összhangban vannak a Természetesrost-piaci Irányítóbizottság véleményével,
ELFOGADTA EZT A RENDELETET:
1. cikk
(1) A 2005-2006-ös gazdasági évre vonatkozóan a tisztítatlan gyapot becsült termelése az alábbiak szerint kerül meghatározásra:
-
1 050 000
tonna Görögország esetében,
-
315 423
tonna Spanyolország esetében,
-
611
tonna Portugália esetében.
(2) A 2005-2006-ös gazdasági évre vonatkozóan az irányár ideiglenes csökkentése az alábbiak szerint kerül meghatározásra:
-
34,654
euro/100 kg Görögország esetében,
-
25,299
euro/100 kg Spanyolország esetében,
-
0
euro/100 kg Portugália esetében.
2. cikk
Ez a rendelet az Európai Unió Hivatalos Lapjában történő kihirdetését követő harmadik napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. szeptember 21-én.

Labels: 2
18
17
6